Huora (yhtye)

__NOTOC__ Huora on tamperelainen punkyhtye, joka yhdistelee musiikissaan metallimusiikkia. Yhtyeeseen kuuluu perustaja ja kitaristi Paavo Pekkonen, basisti Ere Manninen, rumpali Saku Sahlstedt sekä laulaja Anni Lötjönen. Huora on Lötjösen ensimmäinen yhtye, ja niin ikään basisti Ere Manninen oli soittanut bassoa vasta kolme kuukautta ennen liittymistään yhtyeeseen. Ajatus yhtyeestä sai alkunsa Pekkosen isän Eeron tokaistua pojalleen: ”Sen niminen punkbändi pitäisi olla kuin Huora”.Facebook: Laulu- ja soitinyhtye Huora (Tietoja) == Yhtyeen synty == Ajatus Huorasta oli Pekkosen ystäväpiirin sisäinen vitsi, ja yhtyettä varten keksittiin huumorimielessä sopivia kappaleiden nimiä. Paljon myöhemmin yhtye piti treenejä, mikä johti keikkailuun ja kappaleiden äänittämiseen. Yhtye konkretisoitui lopulta, kun alussa rumpalin virkaa hoitanut Pekkonen siirtyi kitaristiksi sen jälkeen, kun toinen perustajajäsen oli jättänyt yhtyeen. Tällöin yhtyeen musiikillinen tyyli muuttui aggressiivisemmaksi ja sai nykyisen muotonsa. Huorasta tuli täysipäiväinen yhtye, kun laulaja Anni Lötjönen saapui takaisin Suomeen toukokuussa 2015 oltuaan puoli vuotta reppureissaamassa Etelä-Amerikassa. == Julkaisut == Yhtye nousi yleisön tietoisuuteen kesäkuussa 2016 julkaistuaan Kaikki uuniin -EP:n sekä musiikkivideon kappaleesta ”Kovia ja kiljua”. Kappale nousi Spotifyn 50:n viraaleimman kappaleen listan sijalle 8.Facebook: Huora – Julkaisut (9. elokuuta 2016) Yhtye solmi levytyssopimukseen Stupido Recordsin kanssa syksyllä 2016.Facebook: Nummirock – 15. luukku (15. joulukuuta 2016) Single ”Sori siitä” julkaistiin 18. marraskuuta 2016, ja siitä kuvattiin musiikkivideo.YouTube: Huora: Sori siitä Yhtyeen esikoisalbumin nauhoitukset saatiin päätökseen joulukuussa 2016.Facebook: Laulu- ja soitinyhtye Huora: Aikajana (30. joulukuuta 2016 kello 15:47) Albumi Hukutaan paskaan julkaistiin 24. maaliskuuta 2017.Levykauppa Äx: Huora – Hukutaan paskaan LP Tammikuussa 2017 Soundin lukijat valitsivat yhtyeen ”kotimainen tulokas 2016” -äänestyksessä sijalle 9. Yhtyeen toinen albumi Kosto elää! julkaistiin 2. marraskuuta 2018 ja siltä julkaistiin singleinä kappaleet ”Puukottaja”, ”Huhtasaareen” sekä ”Oispa kaljaa”. Lisäksi kappaleesta ”Kaikki kaatuu” on julkaistu musiikkivideo. Yhtyeen kolmas albumi Älä luovuta julkaistiin Backstage Rock Shopin kautta 4. helmikuuta 2022. Albumilta on julkaistu aikaisemmin singlet Loppu, Pyörällä baariin (taksilla himaan) sekä (Älä) luovuta. Kahdesta ensimmäisestä singlestä on kuvattu myös musiikkivideot. Helmikuussa 2023 yhtyeen kerrottiin siirtyneen levy-yhtiö Sakara Recordsille. == Diskografia == === Studioalbumit === * * * * === EP:t === * === Singlet === * ”Sori siitä” (2016) * ”Normaali” (2017) * ”Puukottaja” (2018) * ”Kaikki kaatuu” (2018) * ”Huhtasaareen” (2018) * ”Oispa kaljaa” (2018) * ”Loppu” (2021) * ”Pyörällä baariin (taksilla himaan)” (2021) * ”(Älä) luovuta” (2021) * ”Timo Lahest” (2023) * ”Sanni” (2023) * ”Miksei maailma jo muutu” (2023) * ”Kesä ja meikä” (2024) * ”Bonobo” (2024) == Lähteet == == Aiheesta muualla == * Huora-diskografia tekijätietoineen ja eri julkaisuineen verkkosivustolla Discogs.com (englanniksi) * Huora @ Facebook * Huora @ Instagram * Huora- albumeita kuunneltavissa suoratoistona verkkosivustolla Play.Spotify.com * Huora @ Twitter Luokka:Suomalaiset punkyhtyeet